recursal/SuperWikiNEXT-32B huggingface dataset:
আইওএস -এ ক্যান্ডি ক্রাশ সাগা গেমপ্লে
***ক্যান্ডি ক্রাশ সাগা*** হল একটি ম্যাচ-থ্রি পাজল ভিডিও গেম যা কিং কর্তৃক এপ্রিল ১২, ২০১২ সালে ফেসবুক, নভেম্বর ১৪, ২০১২ সালে আইওএস, ডিসেম্বর ১৪, ২০১২ সালে এনড্রয়েড, সেপ্টেম্বর ৬, ২০১২ সালে উইন্ডোজ ফোন, ডিসেম্বর ১১, ২০১৪ সালে ফায়ার ওএস এবং জুলাই ২৯, ২০১৫ সালে উইন্ডোজ ১০ ও তাইজেন অপারেটিং সিস্টেমের জন্য মুক্তি দেয়া হয়। এটি এই কোম্পানির ব্রাউজার গেম *ক্যান্ডি ক্রাশ*-এর একটি প্রকরণ।

অভ্যর্থনা
---------

সংযোগকারী ওয়েবসাইট মেটাক্রিটিকের পর্যালোচনা অনুযায়ী, গেমটি গড়ে ৭৯/১০০ পর্যালোচনা স্কোর অর্জন করেছে, যা সাধারণত ইতিবাচক পর্যালোচানার ইঙ্গিত করে। ইউরোগেমারের এলি গিবসন *ক্যান্ডি ক্রাশ* গেমটিকে ২০১৩ সালের "বছরের সেরা গেম" হিসাবে উল্লেখ।

সিক্যুয়েল
----------

মে ২০১৪ সালে, কিং কোম্পানি *ক্যান্ডি ক্রাশ সোডা সাগা* নামে গেমটির একটি সিক্যুয়েল সফট উদ্বোধন করে, পূর্বের নকশার অনুযায়ী তবে গেমপ্লের গতিময়তায় কিছুটা পরিবর্তনআনা হয়েছে। আগস্ট ২০১৫ সালের হিসেবে, *ক্যান্ডি ক্রাশ সোডা সাগা*-এর লেবেল সংখ্যা ৪৬৫।

তথ্যসূত্র
---------

1. ↑  "Candy Crush at Games.com"। *games.com* (ইংরেজি ভাষায়)। games.com। সংগ্রহের তারিখ নভেম্বর ২৪, ২০১৫।
2. ↑  "Candy Crush Saga for iPhone/iPad Reviews"। *Metacritic*। CBS Interactive। সংগ্রহের তারিখ জানুয়ারি ২২, ২০১৪।
3. ↑  Gibson, Ellie (ডিসেম্বর ২৪, ২০১৩)। "Games of 2013: Candy Crush Saga"। *Eurogamer*। Gamer Network। সংগ্রহের তারিখ জানুয়ারি ২২, ২০১৪।
4. ↑  "Candy Crush Game Maker Banks on Soda Saga Sequel"। Hollywoodreporter.com। সংগ্রহের তারিখ ২০১৪-০৭-২৮।
5. ↑  "Candy Crush Soda Saga, the sequel to Candy Crush Saga, got soft-launched on Android"। phonearena.com.com। সংগ্রহের তারিখ ২০১৪-০৮-২৭।

বহিঃসংযোগ
---------

* প্রাতিষ্ঠানিক ওয়েবসাইট
**র্ঙ্গোগ-কুন-দ্গা'-র্দো-র্জে** (ওয়াইলি: *rngog kun dga' rdo rje*) (১১৫৭-১২৩৪) হেবজ্র তন্ত্র সম্বন্ধীয় একজন তিব্বতী পণ্ডিত ছিলেন।

সংক্ষিপ্ত জীবনী
---------------

র্ঙ্গোগ-কুন-দ্গা'-র্দো-র্জে ১১৫৭ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল র্ঙ্গোগ-জো-ত্শুল-খ্রিম্স-শেস-রাব (ওয়াইলি: *rngog jo tshul khrims shes rab*) এবং মাতার নাম ছিল দার-ম্দ্জেস (ওয়াইলি: *dar mdzes*)। মাত্র সাত মাস বয়সে তার পিতার মৃত্যু হয়। দশ বছর বয়স পর্যন্ত তিনি তার পিতামহ র্ঙ্গোগ-ম্দো-স্দের (ওয়াইলি: *rngog mdo sde*) নিকট শিক্ষাগ্রহণ করেন। যদিও তিনি বৌদ্ধ ভিক্ষু হতে চেয়েছিলেন, তবুও মাতা-পিতার একমাত্র সন্তান হওয়ায় তাকে পঁচিশ বছর বয়সে ঝিগ-মো (ওয়াইলি: *zhig mo*) নামক এক মহিলাকে বিবাহ করতে হয় এবং তাদের রিন-ছেন-র্গ্যাল-পো (ওয়াইলি: *rin chen rgyal po*), গ্ঝি-ব্র্জিদ-গ্রাগ্স-পা (ওয়াইলি: *gzi brjid grags pa*) ও র্গ্যাল-পো-দ্গা' (ওয়াইলি: *rgyal po dga'*) নামক তিন পুত্রসন্তানের জন্ম হয়। গ্ঝুং-স্প্রে'উ-ঝিং (ওয়াইলি: *gzhung spre'u zhing*) নামক স্থানে তিনি একটি সংঘ শিক্ষাপ্রতিষ্ঠান স্থাপন করেন, যা পরবর্তীকালে ব্কা'-ব্র্গ্যুদ ধর্মসম্প্রদায়ের একটি প্রধান তন্ত্র শিক্ষাকেন্দ্রে পরিণত হয়।

তথ্যসূত্র
---------

1. ↑  Martin, Dan (2008-08)। "Ngok Kunga Dorje"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-21।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

Roerich, George, trans. 1996. The Blue Annals. 2nd ed. Delhi: Motilal Banarsidas, p. 409.
**লাস ভেগাস** সংস্কৃতি হল দক্ষিণ আমেরিকার এক সুপ্রাচীন সংস্কৃতি। প্রাগঐতিহাসিক এই সংস্কৃতির বিকাশকাল মোটামুটি ৮০০০ - ৪৬০০ খ্রিস্টপূর্বাব্দ। কালের বিচারে এই সভ্যতার সময়কাল প্লাইস্টোসিন যুগের একেবারে শেষ দিক থেকে শুরু হয়ে বর্তমান হলোসিন উপযুগে বিস্তৃত বলে মনে করা হয়। তবে অত্যন্ত ছোট ছোট মূলত পরিবারকেন্দ্রিক উৎপাদনভিত্তিক এই সংস্কৃতি তখনও তেমন কোনও কেন্দ্রীয় প্রশাসন যতদূর সম্ভব গড়ে তুলতে পারেনি। এই কারণে *সভ্যতা* শব্দটির তুলনায় *সংস্কৃতি* শব্দটি এদের বর্ণনায় বেশি উপযুক্ত। নৃতত্ত্ববিদ কারেন ই স্টোটার্ট'এর মতে ইকুয়েডরের প্রশান্ত মহাসাগরীয় উপকূল অঞ্চলের জটিল জীববৈচিত্রের সাথে সাথে সুন্দরভাবে খাপ খাইয়ে এরা এদের বসতিগুলি গড়ে তুলেছিল। এই অঞ্চলে খুঁজে পাওয়া প্রায় ৩১টি সুপ্রাচীন বসতির অবশেষ থেকে পাওয়া জিনিসপত্রের রেডিওকার্বন পরীক্ষায় এদের বয়সের প্রাচীনত্ব সুনির্দিষ্টভাবে নির্ধারিত হয়েছে।

এখানকার মানুষ ছিল মূলত শিকারী ও সংগ্রাহক; তবে এরা মাছ ধরতে জানতো। এদের বসতিতে হাড়ের তৈরি সূঁচ ও চামচ জাতীয় যে জিনিসগুলি খুঁজে পাওয়া গেছে, তার থেকে ধারণা করা হয়, তারা সুতো দিয়ে জাল এবং সম্ভবত অন্যান্য কাপড়ও বুনতে পারত। নব্যপ্রস্তরযুগের পাথর ও হাড় দিয়ে তৈরি বিভিন্ন ধরনের হাতিয়ার তৈরির প্রমাণ এখানে বেশ ক'টি জায়গায় খুঁজে পাওয়া গেছে। পরবর্তীকালে এরা আদিম পদ্ধতিতে চাষও শুরু করে। ৬০০০ খ্রিস্টপূর্বাব্দ নাগাদ তারা যে লাউ, মেইজ, প্রভৃতি কিছু খাদ্যদ্রব্য অন্তত চাষ করতে শুরু করেছিল, তার প্রমাণ পাওয়া গেছে। এছাড়া কাঠ, বাঁশ, লম্বা ঘাস ও গাছের ছালও এরা নানা কাজে ব্যবহার করতো। তবে মৃৎপাত্র তৈরির পদ্ধতি এদের জানা ছিল না।

এরা ছোট ছোট দলে বাস করতো। তবে আশেপাশের নানা অঞ্চলের মানুষের সাথে এদের যোগাযোগের প্রমাণ পাওয়া যায়। প্রায় ৩০০০ বছরের মধ্যে এদের জীবনযাপন পদ্ধতিতে খুব সামান্যই পরিবর্তন সূচিত হয়েছিল। বর্তমান ইকুয়েডরের সান্তা এলেনা অঞ্চলের *সুম্পাতে* এদের সবচেয়ে বড় বসতিটি আবিস্কৃত হয়েছে।

তথ্যসূত্র
---------

1. 1 2 3  Stothert, Karen E.: "The Preceramic Las Vegas Culture of Coastal Ecuador".(July 1985). *American Antiquity*. 50(3): পৃঃ - ৬১৩ - ৩৭। doi:10.2307/280325
2. ↑  Stothert, Karen E.; Dolores R. Piperno; Thomas C. Andres (Fall 2004). "New Evidence of Early Holocene Agriculture from the Coast of Ecuador: A Multidisciplinary Approach". *Culture & Agriculture* 24 (2): পৃঃ - ৩১ - ৪১।
3. ↑  Bryan, Alan L.: "Early Adaptations to South American Environments". Chapter 2: *The Original Peopling of Latin America*. *Las sociedades originarias*. সংগৃহীত ৬ জুলাই, ২০১৫।

আরও দেখুন
---------

* আন্দীয় সভ্যতা
* ভালদিভিয়া সংস্কৃতি
হংকং এর পরিবার পরিকল্পনা সমিতি - ওয়ান চাই ক্লিনিক
**হংকং পরিবার পরিকল্পনা সমিতি** (এফপিএএইচকে) হল একটি স্বেচ্ছাসেবী সংস্থা যা হংকং-এ পরিবার পরিকল্পনা প্রচার করে। বর্তমান নির্বাহী পরিচালক হলেন ড. লাম ওয়াই-চেউং, মোনা।[]

এফপিএএইচকে-এর সদর দপ্তর ওয়ান চাইয়ের সাউর্থন সেন্টার [zh]-এ অবস্থিত।

ইতিহাস
------

সমিতিটি ১৯৩৬ সালে হংকং ইউজেনিক্স লীগ (香港優生學會) হিসাবে প্রতিষ্ঠিত হয়েছিল। ১৯৫০ সালে এর নাম পরিবর্তন করে হংকংয়ের পরিবার পরিকল্পনা সমিতি রাখা হয়। এটি ১৯৫২ সালে আন্তর্জাতিক পরিকল্পিত পিতৃ-মাতৃ ফেডারেশনের অন্যতম প্রতিষ্ঠাতা সদস্য হয়ে ওঠে।

১৯৫৬ সালে, এটি প্রথম সাব-ফার্টিলিটি ক্লিনিক স্থাপন করে। ১৯৫৫ সালে হংকং সরকার এফপিএএইচকে এর কার্যক্রমে ভর্তুকি দেওয়া শুরু করে। ১৯৬৪ সাল থেকে এফপিএএইচকে আন্তর্জাতিক পরিকল্পিত পিতৃ-মাতৃ ফেডারেশন দ্বারা আর্থিক সহায়তা পেয়েছিল। ১৯৬৭ সালে, এফপিএএইচকে প্রথম হংকং পরিবার পরিকল্পনা জ্ঞান, মনোভাব ও অনুশীলন (ক্যাপ) সমীক্ষা চালায় (「香港家庭計劃知識、態度及實行調) এবং যৌন শিক্ষা শুরু করে।

শীঘ্রই, হংকং স্বাস্থ্য বিভাগ এফপিএএইচকে থেকে সাব-ফার্টিলিটি ক্লিনিকগুলি গ্রহণ করতে শুরু করে। একই সময়ে, এফপিএএইচকে এর "দুটি সন্তান যথেষ্ট" (兩個夠哂數) প্রচারণা শুরু করেছিল। এর প্রচারণাকে আরও বৃদ্ধি করার জন্য, এফপিএএইচকে শিল্পী পেট্রিনা ফুং তার বাচ্চাদের সাথে খেলার একটি পোস্টার তৈরি করেছিল, যার শিরোনাম ছিল "অনেক বাচ্চার দরকার নেই, সর্বাধিক দুটি হলেই হবে"।

১৯৮৬ সালে, এফপিএএইচকে কজওয়ে বে -তে কিশোর-কিশোরীদের জন্য প্রথম স্বাস্থ্য কেন্দ্র প্রতিষ্ঠা করতে শুরু করে। ১৯৮৯ সালে, ওয়ান চাই সাউথর্ন সেন্টারে এফপিএএইচকে-এর নতুন সদর দফতর কাজ শুরু করেছিল। এর পরে, এফপিএএইচকে নতুন কৃত্রিম প্রজনন পরিষেবা, পরিবার পরিকল্পনা সচেতনতা উদ্যোগ, বিবাহপূর্ব দম্পতিদের জন্য ওয়ান-স্টপ পরিষেবা, প্রসূতি পরীক্ষা পরিষেবা, পরীক্ষামূলক হরমোন প্রতিস্থাপন থেরাপি পরিকল্পনা, এবং হংকং মহিলাদের প্রজনন ও যৌন স্বাস্থ্য পরামর্শ গ্রুপ (香港婦女生殖與性健康倡議組織) শুরু করে। জন্মনিয়ন্ত্রণে সক্রিয় ভূমিকা পালনে পুরুষদের প্রলুব্ধ করার জন্য "জনাব পরিবার পরিকল্পনায় সক্ষম হন" (家庭計劃，要做得哥) প্রচারণাটি চালু করা হয়েছিল। ১৯৯৮ সালে, এফপিএএইচকে একটি ভ্রাম্যমাণ ক্লিনিক পরিষেবা প্রদান করতে শুরু করে। ১৯৯৯ সালে, ভ্রাম্যমাণ গ্রন্থাগার ও মেনোপজ ক্লিনিক পরিষেবা শুরু হয়। ১১ ডিসেম্বর ২০০৬-এ, সুয়েন ওয়ান সেন্টারে এফপিএএইচকে-এর অফিস কাজ শুরু করেছিল।

তথ্যসূত্র
---------

1. ↑  "Contact us"। The Family Planning Association of Hong Kong। সংগ্রহের তারিখ ৩০ জানুয়ারি ২০২১।
***ডিসেপশন পয়েন্ট*** হলো ২০০১ সালে প্রকাশিত আমেরিকান লেখক ড্যান ব্রাউন এর রহস্য থ্রিলার উপন্যাস। এটি ব্রাউন এর তৃতীয় উপন্যাস এবং ২০২০ সাল পর্যন্ত রবার্ট ল্যাংডন সিরিজের বাইরে তার দ্বিতীয় এবং সর্বশেষ উপন্যাস । এটি সাইমন অ্যান্ড শুস্টার প্রকাশ করেছেন।

উপন্যাসটি হোয়াইট হাউসের গোয়েন্দা বিশ্লেষক রাচেল সেক্সটনের নাসার একটি উল্কা আবিষ্কারের সংশ্লেষের সাথে জড়িত থাকার সাথে সম্পর্কযুক্ত, যে ঘটনা বহিরাগত জীবনের সম্ভাব্যতা প্রমাণ করে এবং যা ALH84001 মামলার অনুরূপ। আবিষ্কারটি মার্কিন যুক্তরাষ্ট্রের রাষ্ট্রপতি নির্বাচনের আগ মুহূর্তে প্রকাশ্যে এসেছিল, যেখানে তাঁর বাবা প্রতিদ্বন্দ্বিতা করছেন। আবিষ্কারটি তাঁর নিয়োগকর্তা, শায়িত্ব মার্কিন যুক্তরাষ্ট্রের রাষ্ট্রপতি, য্যাকারি হার্নি এর প্রচারণার সহায়ক কিন্তু তাঁর বাবা সিনেটর সেজউইক সেক্সটন, একজন সেনেটর যিনি নির্কেবাচনে এগিয়ে আছেন তাঁকে প্রতিকূল অবস্থাতে ফেলবে।যদিও তিনি ইতিমধ্যে পারিবারিকভাবে সম্পূর্ণ আলাদা।বিশেষজ্ঞদের একটি দল সহ সেক্সটনকে অবশ্যই উল্কাটির সত্যতা উন্মোচন করতে হবে যা প্রেসিডেন্ট হার্নির প্রচারকে এগিয়ে দিতে পারে অথবা ভেঙে দিতে পারে।

পটভূমি
------

যখন নাসার একটি স্যাটেলাইট আর্কটিক বরফের গভীরে নিমজ্জিত বিস্ময়কর এক বিরল বস্তু আবিষ্কার করে, তখন অভিযান চালানো মহাকাশ সংস্থাটি নাসার নীতি এবং আসন্ন রাষ্ট্রপতি নির্বাচনে বিজয় ঘোষণা করে। সন্ধানের সত্যতা যাচাই করতে হোয়াইট হাউস গোয়েন্দা বিশ্লেষক রেচেল সেক্সটনের দক্ষতার প্রতি আহ্বান জানায়। অনন্যপন্ডিত মাইকেল টোল্যান্ড সহ বিশেষজ্ঞদের একটি দল ও র‌্যাচেল আর্কটিক ভ্রমণ করেন এবং হঠাতই কল্পনাতীত বিস্ময় উদ্ভাবন করেন: বৈজ্ঞানিক কৌতুকের প্রমাণ, একটি সাহসী পদক্ষেপ যা বিশ্বকে বিতর্কে ডুবে যাওয়ার হুমকি দেয়। তবে রাষ্ট্রপতিকে সতর্ক করার আগেই, র‍্যাচেল এবং মাইকেল ঘাতকদের একটি মারাত্মক দল দ্বারা আক্রান্ত হন। জনশূন্য ও প্রাণঘাতী প্রান্তর জুড়ে পালিয়ে থেকে তাদের জীবন বাঁচানোর একমাত্র ভরসা হ'ল এই মারাত্মক চক্রান্তের পিছনে কে আছে তা আবিষ্কার করা। শেষ পর্যন্ত তাঁরা যে সত্য জানতে পারবে তা হলো সবচেয়ে বড় প্রতারণা।

তথ্যসূত্র
---------

1. ↑  "Deception Point | Dan Brown"। *danbrown.com*। সংগ্রহের তারিখ ২০২০-১২-১৫।
2. ↑  *Deception Point* (ইংরেজি ভাষায়)। ২০০৬-০৫-২৩। আইএসবিএন 978-0-7434-9746-6।
**বাংলা বাজার** ঢাকার পার্শ্ববর্তী প্রাচীনতম স্থান, যা মুঘল সাম্রাজ্যের আগে থেকে বিদ্যমান ছিল। বর্তমানে, ঢাকার বৃহত্তম প্রকাশনা ও বইয়ের বাজার এই এলাকায় অবস্থিত।

ইতিহাস
------

কিছু ঐতিহাসিক মনে করেন যে, বাংলা বাজারটি 'বাঙ্গালা' শহরের কেন্দ্রস্থল ছিল, যা অনেক অভিযাত্রী উল্লেখ করেছেন। অন্যান্যরা মনে করে যে, সুলতানী যুগে বাংলা বাজার প্রতিষ্ঠিত হয় যখন কিনা 'বাঙ্গালা' শব্দটি জনপ্রিয় হয়ে ওঠে। রোমান নাগরিক ১৫০৬ খ্রিষ্টাব্দে লিখে গেছেন যে বিশ্বের সর্বোৎকৃষ্ট সিল্ক ও সুতা তৈরী হতো বেঙ্গলা নগরে। এর মাধ্যমেই বেঙ্গলার কেন্দ্রস্থল বাঙলাবাজারের প্রাচীনতা সমন্ধে ধারণা পাওয়া যায়।

ব্রিটিশ আমলে বাজার সংলগ্ন স্থানগুলোতে আভিজাত্যের ছোঁয়া লাগে, তখন বহু ইংরেজ কর্মকর্তা এবং ব্যবসায়ী এর আশপাশেই বসবাস করতেন। ব্রিটিশ আমলে বাংলাবাজার এলাকায় টাকা-পয়সা ভাঙ্গানো বা বদলানোর ব্যবসা শুরু হয়। এসময় বাংলা বাজার খুব সমৃদ্ধশালী এলাকা হয়ে ওঠে। বাংলা বাজারের ভিতর দিয়ে যাওয়া রাস্তাটি বাংলা বাজার সড়ক নামে পরিচিত। এর খানিকটা অংশকে ১৯৩৬ সালে **পি কে সড়ক** নামকরণ করা হয় যা পরবর্তীকালে **সুভাষ বোস সড়ক** নামকরণ করা হয়। এ রাস্তাটি বাংলাবাজার সড়ক নামেই বেশি পরিচিত।

ব্যবসা-বাণিজ্য
--------------

বর্তমানেও বাংলা বাজার ঢাকার ঘনবসতিপূর্ণ এলাকার একটি। এখানে নানা ধরনের জিনিসপত্র বিক্রি হয়। বর্তমানে বাংলাবাজার বাংলাদেশের বই বিক্রি, বই ছাপানো ও সরবরাহ করার সবচেয়ে বড় কেন্দ্র। বর্তমানে বাংলাবাজার বাংলাদেশের মধ্যে বইয়ের বৃহত্তম মার্কেট, এখানে ১,২০০ থেকে ১,৩০০ বইয়ের দোকান রয়েছে। বাংলাদেশের বড় বড় প্রকাশনা প্রতিষ্ঠানগুলির অফিসও বাংলাবাজারে অবস্থিত।

তথ্যসূত্র
---------

1. 1 2  মামুন, মুনতাসীর। *ঢাকা: স্মৃতি বিস্মৃতির নগরী* (৪র্থ সংস্করণ)। অনন্যা প্রকাশনী। পৃষ্ঠা ১৮০। আইএসবিএন 9789844121041।
2. 1 2  "বাংলাবাজার থেকে বইমেলা"। *দৈনিক ইত্তেফাক*। ২১ জানুয়ারী ২০১৭। ২৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৮।
3. ↑  নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৪৫

বহিঃসংযোগ
---------

* বাংলাবাজার, বইয়ের বাজার, আলতাফ শাহনেওয়াজ, প্রথম আলো

প্রবেশদ্বার: সড়ক ঢাকা বাংলাদেশ
**অ্যালেক্স রস টেইট** (ইংরেজি: Alex Tait; জন্ম: ১৩ জুন, ১৯৭২) পাপারোয়া এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ থেকে ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন **অ্যালেক্স টেইট**।

প্রথম-শ্রেণীর ক্রিকেট
---------------------

১৯৯৪-৯৫ মৌসুম থেকে ২০০০-০১ মৌসুম পর্যন্ত অ্যালেক্স টেইটের প্রথম-শ্রেণীর খেলোয়াড়ী জীবন চলমান ছিল। ১৯৯৬-৯৭ মৌসুমে দূর্দান্ত খেলা উপহার দেন। হ্যামিল্টনের সেডন পার্কে অকল্যান্ড এইসেসের বিপক্ষে প্রথম ইনিংসে ৯/৪৮ পান। এ বোলিং পরিসংখ্যানটি নর্দার্ন ডিস্ট্রিক্টসের জন্যে রেকর্ডবিশেষ। খেলায় তিনি ১৩০ রান খরচায় ১৬ উইকেট পেয়েছিলেন। এছাড়াও, খেলার বোলিং পরিসংখ্যানটি নিউজিল্যান্ডের প্রথম-শ্রেণীর ক্রিকেটে সেরা হিসেবে পরিগণিত হয়। হক কাপ প্রতিযোগিতায় নর্থল্যান্ডের সদস্যরূপে খেলেছেন।

মালয়েশিয়ার কুয়ালালামপুরে অনুষ্ঠিত ১৯৯৮ সালের কমনওয়েলথ গেমসে ক্রিকেটে অংশ নেন তিনি। সেমি-ফাইনালে দলটি অস্ট্রেলিয়ার কাছে শোচনীয়ভাবে পরাজিত হয়। তৃতীয় স্থান নির্ধারণী খেলায় শ্রীলঙ্কাকে পরাজিত করে ঐ প্রতিযোগিতায় তার দল ব্রোঞ্জপদক লাভ করেছিল।

আন্তর্জাতিক ক্রিকেট
-------------------

১৯৯০-এর দশকের শেষদিকে নিউজিল্যান্ডের পক্ষে আন্তর্জাতিক পর্যায়ে অংশগ্রহণ করেছিলেন। সমগ্র খেলোয়াড়ী জীবনে পাঁচটিমাত্র একদিনের আন্তর্জাতিকে অংশগ্রহণ করেছেন। কোন টেস্টে অংশগ্রহণ করার সুযোগ হয়নি তার। ২৪ অক্টোবর, ১৯৯৮ তারিখে ঢাকায় জিম্বাবুয়ে দলের বিপক্ষে ওডিআইয়ে অভিষেক ঘটে তার। ১৭ নভেম্বর, ১৯৯৯ তারিখে দিল্লিতে স্বাগতিক ভারতের বিপক্ষে সর্বশেষ ওডিআইয়ে অংশ নেন তিনি।

তথ্যসূত্র
---------

1. ↑  "Most Wickets in an Innings for Northern Districts"অর্থের বিনিময়ে সদস্যতা প্রয়োজন। CricketArchive। সংগ্রহের তারিখ ১৬ মে ২০০৯।
2. ↑  "Fast and fiery Frederick"। *ESPN Cricinfo*। সংগ্রহের তারিখ ৭ ফেব্রুয়ারি ২০১৭।

আরও দেখুন
---------

* শন টেইট
* পিটার কোম্যান
* এক টেস্টের বিস্ময়কারী
* অকল্যান্ড ক্রিকেট দল
* ১৯৯৮ কমনওয়েলথ গেমসে ক্রিকেট
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে অ্যালেক্স টেইট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যালেক্স টেইট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
নিউজিল্যান্ড দল – ১৯৯৮ আইসিসি নক-আউট ট্রফি |
| --- |
| 
* ১ ফ্লেমিং (অঃ)
* ২ অ্যালট
* ৩ অ্যাসলে
* ৪ বেইলি
* ৫ কেয়ার্নস
* ৬ ডৌল
* ৭ হ্যারিস
* ৮ এম. বেল
* ৯ হর্ন
* ১০ ও’কনর
* ১১ ম্যাকমিলান
* ১২ এ. টেইট
* ১৩ প্যারোরে (উইঃ)
* ১৪ ওয়াইজম্যান
* ১৫ ভেট্টোরি

 | নিউজিল্যান্ড |
***আ পারফেক্ট ওয়ার্ল্ড*** (ইংরেজি ভাষায়: A Perfect World)১৯৯৩ খ্রিষ্টাব্দে মুক্তিপ্রাপ্ত ক্লিন্ট ইস্টউড পরিচালিত একটি চলচ্চিত্র। এর মূল চরিত্রে অভিনয় করেছেন কেভিন কসনার এবং ক্লিন্ট ইস্টউড। চলচ্চিত্রটির নামকরণ করা হয়েছে এই ছবিরই একটি কথোপকথন থেকে। পলাতক কয়েদিকে খুঁজে বের করার দায়িত্বে নিয়োজিত পুলিশদের একজন বলে, "*In a perfect world we'd all lock arms and thrash the bushes till he turned up*"। এর জবাবে অপরাধ বিশেষজ্ঞ স্যালি গার্বার বলে, "*In a perfect world things like this wouldn't happen in the first place*"।

কাহিনী সূত্র
------------

"রবার্ট বুচ হেইন্স" (কেভিন কসনার) ও "টেরি পিউ" জেল থেকে পালায়। বুচ কোন জঘন্য অপরাধী না, কিন্তু পিউয়ের অপরাধের সীমা-পরিসীমা নেই। তারা এক আবাসিক এলাকায় যা গাড়ি চালিয়ে। খাবার সংগ্রহের জন্য এক বাড়িতে ঢুকে পিউ। গিয়ে গৃহিনীকে ধর্ষণ করার চেষ্টা করে। বুচ গৃহিনীকে বাঁচায়। কিন্তু ততক্ষণে প্রতিবেশে জানাজানি হয়ে গেছে যে, দুই আসাম প্রবেশ করেছে। অগত্যা তারা গৃহিনীর ছোট ছেলেকে জিম্মি হিসেবে নিয়ে যায়। তিনজনে গাড়িতে করে যেতে থাকে। তাদের তাড়া করা শুরু করে টেক্সাসের রেঞ্জার রেড গার্নেটের নেতৃত্বে একটি পুলিশ দল।

বুচ পিউকে খুন করে, কারণ পিউয়ের হাতে ছোট্ট ছেলেটিও যৌন হয়রানির শিকার হতে যাচ্ছিল। তারপর শুরু হয় বুচ ও ছোট্ট ছেলে ফিলিপের যাত্রা। দুজনেই দুজনকে ভালবেসে ফেলে। গোঁড়া ইহুদি পরিবারে থাকায় ফিলিপের সাধারণ মার্কিন বাচ্চাদের মত আনন্দ করতে পারেনি এতোদিন। তার অনেক সাধ পূরণে সাহায্য করে বুচ। আলাস্কা যাওয়ার পথে এক বাড়িতে রাত কাটায় তারা। বাড়ির গৃহকর্তা তার ছোট্ট ছেলেকে খুব মারধোর করে। সইতে না পেরে বুচ তাকে মারতে উদ্যত হয়। ফিলিপ মনে করে সত্যই বুচ লোকটিকে মেরে ফেলবে। অগত্য সে বুচকে গুলি করে। পিস্তল কুয়ায়ে ফেলে দিয়ে পালিয়ে যায়। বুচ পেছন পেছন যায় আর বলে, সে তাদের খুন করতো না, কারণ সে জীবনে মাত্র দুটি খুন করছে। প্রথমটি তার মাকে অত্যাচার করার জন্য এক জনকে আর দ্বিতীয়টি এই ফিলিপকে বাঁচানোর জন্য। এভাবেই কাহিনী শেষের দিকে এগিয়ে যায়, যে কাউকে কাঁদতে বাধ্য করার পরিবেশ সৃষ্টির চেষ্টা করে।

প্রতিক্রিয়া
------------

সিনেমাটি সমালোচকদের কাছে প্রশংসিত হয়েছে। রিভিউ সংগ্রাহক সাইট রটেন টম্যাটোস-এর এর রেটিং ৮৫% অর্থাৎ শতকরা ৮৫ জন সমালোচকই এর প্রশংসা করেছেন। শিকাগো সান-টাইম্‌সের রজার ইবার্ট বলেছেন, "a film any director alive might be proud to sign"। অনেকেই একে ইস্টউডের অন্যতম সেরা বডি ওয়ার্ক বলে আখ্যা দিয়েছেন। পলাতক কয়েদি ও ছোট্ট ছেলের মধ্যে সম্পর্কের দৃশ্যগুলো তার অন্যতম সেরা কাজ বলে বিবেচিত হয়ে থাকে।

গোঁড়া ইহুদি পরিবার সম্পর্কে কিছুটা পক্ষপাতগ্রস্ত হয়ে পড়ার জন্য অনেকেই এর সমালোচনা করেছেন। এখানে দেখা যায়, ফিলিপ জীবনে কটন ক্যান্ডি খায় নি, জন্মদিন পালন করতে পারেনি। বর্তমানে ধার্মিক ইহুদি পরিবারগুলোর অবস্থা পুরোপুরি এরকম নয় বলেই সমালোচনাগুলো হয়েছে।

বহিঃসংযোগ
---------

* ইন্টারনেট মুভি ডেটাবেজে *এ পারফেক্ট ওয়ার্ল্ড*  উইকিউপাত্তে এটি সম্পাদনা করুন (ইংরেজি)
* আ পারফেক্ট ওয়ার্ল্ড - রটেন টম্যাটোস
**ক্লেলিয়া লোলিনি** (১ মে ১৮৯০ – ২৪ নভেম্বর ১৯৬৩) ছিলেন একজন ইতালীয় চিকিৎসক। তিনি "মেডিকেল উইমেনস ইন্টারন্যাশনাল ফেডারেশন" এবং "ইতালিয়ান উইমেনস মেডিকেল অ্যাসোসিয়েশন প্রতিষ্ঠায় গুরুত্বপূর্ণ অবদান রাখেন।

প্রাথমিক জীবন
-------------

ক্লেলিয়া লোলিনি ইতালির রাজধানী রোমে জন্মগ্রহণ করেন। ভিটোরিও লোলিনি ছিলেন তার পিতা এবং এলিসা অগ্নিনি তার মাতা। তার বাবা ছিলেন একজন আইনজীবী এবং মা ছিলেন সাংবাদিক এবং নারীবাদী। তারা চার বোনই (ওলগা, ক্লারা, লিভিয়া এবং ক্লেলিয়া "লোলিনি") উচ্চশিক্ষা এবং পেশাদার ক্যারিয়ার অর্জন করেন। ক্লেলিয়া লোলিনি ১৯১৫ সালে তার মেডিকেল ডিগ্রি শেষ করেন।

কর্মজীবন
--------

প্রথম বিশ্বযুদ্ধকালে তিনি ভেনিসের একটি সামরিক হাসপাতালে একটি শল্যচিকিৎসক (সার্জন) হিসাবে তালিকাভুক্ত হয়ে কাজ করেন। ১৯১৯ সালে তিনি নিউইয়র্কের ওয়াইডব্লিউসিএ-র আন্তর্জাতিক মহিলা চিকিৎকদের আন্তর্জাতিক সম্মেলনে যোগ দেন। সেখানে তিনি "ইতালির পতিতাবৃত্তি এবং যৌনবাহিত রোগ প্রতিরোধ" শীর্ষক একটি বক্তৃতা দেন এবং ইতালীয় পাবলিক স্কুল পাঠ্যক্রমে সামাজিক স্বাস্থ্যবিধি যুক্ত করার জন্য তার প্রচেষ্টা বর্ণনা করেন। তিনি রোমে অবিবাহিত মহিলাদের জন্য প্রসবপূর্ব ক্লিনিকও খোলেন।

তিনি মেডিকেল ওইমেন ইইন্টারন্যাশনাল ফেডারেশনের অন্যতম প্রতিষ্ঠাতা। পরবর্তীতে তিনি এবং মাইরা কার্কিউপিনো-ফেরারি মিলে খুব শীঘ্রই ইতালীয় মহিলা মেডিকেল অ্যাসোসিয়েশন (এআইডিএম) প্রতিষ্ঠা করেন।

যক্ষ্মায় আক্রান্ত হয়ে তার দু'বছর স্যানিটোরিয়ামে থাকার অভিজ্ঞতা হওয়ায় তিনি যক্ষ্মায় আক্রান্ত রোগীদের যত্ন নেওয়ার দিকে মনোনিবেশ করেন। ১৯৩০ থেকে ১৯৩৮ সাল পর্যন্ত তিনি ম্যাসা-র যক্ষ্মা-প্রতিরোধী সংস্থার দায়িত্বে ছিলেন। তিনি ১৯৩৮ সালে ত্রিপোলিতে চলে আসেন এবং সেখানেও তিনি তার যক্ষ্মার বিষয়ক কাজ চালিয়ে যান।

ব্যক্তিগত জীবন ও উত্তরাধিকার
----------------------------

ক্লেলিয়া লোলিনি ইতালীয়, ফরাসি, জার্মান, ইংরেজি এবং আরবি ভাষায় কথা বলতে পারতেন। চোখের অস্ত্রোপচারের পরে তিনি ১৯৬৩ সালে ত্রিপোলিতে ৭৩ বছর বয়সে মারা যান।

সিলভিয়া মরি *পোলভারি ডি লুনা* (২০১৪) নামে একটি উপন্যাস লেখেন যা ম্যাসার যক্ষ্মা-প্রতিরোধী সংস্থায় লোলিনির কাজ অবলম্বনে ছিল।

তথ্যসূত্র
---------

1. 1 2  Silvia Mori, "Clelia Lollini" *Enciclopedia delle Donne*.
2. ↑  "Dottoresse al fronte? Ecco le donne medico nella Grande Guerra" *Estense.com* (November 15, 2016).
3. ↑  Mabel Potter Daggett, *Women Wanted: The Story Written in Blood Red Letters on the Horizon of the Great World War* (George H. Doran Company 1918): 74.
4. ↑  "The International Conference of Women Physicians" *Medical Record* (September 27, 1919): 551-552.
5. ↑  "Italy and Holland to be Represented at Physicians' Conference" *War Work Bulletin* (August 29, 1919): 4.
6. ↑  Clelia Lollini, "Prostitution and Prophylaxis of Venereal Disease in Italy" *Proceedings of the International Conference of Women Physicians* (Woman's Press 1920): 62-66.
7. ↑  "International Conference of Women Doctors" *The Woman Citizen* (September 20, 1919): 393.
8. ↑  Elizabeth O. Toombs, "In the Hands of Women" *Good Housekeeping* (November 1919): 40.
9. ↑  "Le "Polveri di Luna" di Silvia Mori per il ritorno di 'Scrittorincarrara'"  ওয়েব্যাক মেশিনে আর্কাইভকৃত ৭ নভেম্বর ২০১৭ তারিখে *La Gazzetta di Massa e Carrara* (January 15, 2015).
১৯১৭ সালে নিউ ইয়র্ক সিটিতে ১০ লাখেরও বেশি নারীর স্বাক্ষর সম্বলিত প্ল্যাকার্ড বহন করে নারী ভোটাধিকারীরা কুচকাওয়াজ করছে।
মার্কিন যুক্তরাষ্ট্রে অর্ধ শতাব্দীরও বেশি সময় ধরে প্রথমে বিভিন্ন রাজ্য এবং এলাকায়, কখনও সীমিত ভিত্তিতে এবং তারপরে ১৯২০ সালে ১৯তম সংশোধনী পাসের মাধ্যমে জাতীয়ভাবে নারীদের ভোটাধিকার প্রতিষ্ঠিত হয়েছিল।

১৭০০-এর দশক থেকে ১৮০০-এর দশকের প্রথম দিকে নিউ জার্সি ১৯তম সংশোধনী পাস হওয়ার আগে নারীদের ভোটাধিকারের অনুমতি দিয়েছিল, তবে ১৮০৭ সালে অঙ্গরাজ্যটি ভোটের অধিকারকে সীমাবদ্ধ করেছিল "... কর দাতা, শ্বেতাঙ্গ পুরুষ নাগরিক..."

১৮৪০-এর দশকে নারী অধিকারের জন্য বিস্তৃত আন্দোলন থেকে উদ্ভূত নারীর ভোটাধিকারের দাবি জোরালো হতে শুরু করে। ১৮৪৮ সালে, প্রথম মহিলা অধিকার কনভেনশন সেনেকা ফলস কনভেনশন এর কিছু সংগঠকদের বিরোধিতা সত্ত্বেও নারীদের ভোটাধিকারের পক্ষে একটি প্রস্তাব পাস করেছিল, যারা মনে করেছিল যে ধারণাটি খুব চরমপন্থী ছিল। ১৮৫০ সালে প্রথম জাতীয় মহিলা অধিকার কনভেনশনের সময় ভোটাধিকার আন্দোলনের কার্যক্রম ক্রমবর্ধমান গুরুত্বপূর্ণ দিক হয়ে উঠেছিল।

প্রথম জাতীয় ভোটাধিকার সংস্থা ১৮৬৯ সালে প্রতিষ্ঠিত হয়েছিল যখন দুটি প্রতিদ্বন্দ্বী সংস্থা গঠিত হয়েছিল, একটির নেতৃত্বে ছিলেন সুসান বি অ্যান্টনি ও এলিজাবেথ ক্যাডি স্ট্যান্টন এবং অন্যটিতে লুসি স্টোন ও ফ্রান্সেস এলেন ওয়াটকিনস হার্পার। বছরের পর বছর ধরে প্রতিদ্বন্দ্বিতা করার পরে, তারা ১৮৯০ সালে জাতীয় মার্কিন নারী ভোটাধিকার সমিতি (এনএডব্লিউএসএ) হিসাবে একীভূত হয়েছিল এবং অ্যান্টনি তার নেতৃস্থানীয় শক্তি হিসাবে ছিল। উইমেন্স ক্রিশ্চিয়ান টেম্পারেন্স ইউনিয়ন (ডাব্লুসিটিইউ), যা সেই সময়ের বৃহত্তম নারী সংগঠন ছিল, ১৮৭৩ সালে প্রতিষ্ঠিত হয়েছিল এবং আন্দোলনকে একটি বিশাল উৎসাহ দিয়ে নারীদের ভোটাধিকারও অনুসরণ করেছিল।

তথ্যসূত্র
---------

1. ↑  "Suffragists Parade Down Fifth Avenue – 1917"। *The New York Times*। ১৯১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Did You Know: Women and African Americans Could Vote in NJ before the 15th and 19th Amendments? (U.S. National Park Service)"। *www.nps.gov* (ইংরেজি ভাষায়)। সংগ্রহের তারিখ ২০২২-১২-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Was New Jersey Exceptional?: The Nation's First Women Voters"। *www.amrevmuseum.org* (ইংরেজি ভাষায়)। সংগ্রহের তারিখ ২০২২-১২-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ক্লেরিহিউ** ইংরেজি সাহিত্যের বিশেষ এক কাব্য ফর্মের নাম। যা রূপ-রস কিংবা স্বাদ-গন্ধের বিশিষ্টতা অপরাপর কবিতা থেকে নিজেকে আলাদা আদলে পরিচিতি করতে সক্ষম হয়েছে।
ক্লেরিহিউ সম্পর্কে অক্সফোর্ড এডভান্স লার্নারস ডিকশনারিতে বলা হয়েছে "a short amusing poem, usually consisting of two pairs of rhyming lines, and referring to a famous person."

১৯৬০ সালে উদ্ভাবক বেন্টলি "ক্লেরিহিউ" সম্পর্কে একটি চিঠিতে লিখেছিলেন- A true clerihew has to have the name "at the end of the first line", as the whole point was the skill in rhyming awkward names."

উল্লিখিত বক্তব্যের উপর ভিত্তি করে ক্লেরিহিউর কিছু বৈশিষ্ট্য নিম্নে উদ্ধত হলো-

* *ক্লেরিহিউ অন্ত্যমিল যুক্ত ৪ লাইনের একটি মজাদার ছড়া কবিতা।*
* এর ১ম ও ২য় লাইনের মিল 'কক' এবং ৩য় ও ৪র্থ চরণের মিল 'খখ'।
* ১ম পংক্তির শেষে কোন একজন ব্যক্তির নাম। এবং ২য়,৩য় ও ৪র্থ চরণে মজার স্বরে ঐ ব্যক্তির স্বভাব-চরিত্রের কোন কোন অংশের উল্লেখ থাকে।
* পংক্তিগুলোর দৈর্ঘ্য ও মাত্রার অসমতা থাকবে।
* প্রয়োজনে অনুপ্রাসের ব্যবহার করা যাবে।

ইতিহাস
------

বিগত শতাব্দীর ইংরেজ কবি এডমন্ড ক্লেরিহিউ বেন্টলি কবিতার এই অভিনব ফর্মের জনক। আর তাই কবির নামানুসারে ক্লেরিহিউ হিসেবে এর নাম করণ করা হয়েছে। কবি মোট তিনটি ক্লেরিহিউ গ্রন্থ রচনা করেছেন। এগুলো হচ্ছে

* Biography for Beginner's (1905)
* More Biography (1929)
* Baseless Biography (1939)

**কবি এডমন্ড ক্লেরিহিউ বেন্টলির উল্লেখযোগ্য দু'টি ক্লেরিহিউ:**

বেন্টলি'র প্রথম ক্লেরিহিউ ১৯০৫ সালে প্রকাশিত হয়, যেটা Sir Humphry Davy কে নিয়ে রচিত হয়েছিলো:

> Sir Humphry Davy  
> 
> Abominated gravy.  
> 
> He lived in the odium  
> 
> Of having discovered sodium.  
> 
> "
> 
> 
> 

> Sir Christopher Wren  
> 
> Said, "I am going to dine with some men.  
> 
> If anyone calls  
> 
> Say I am designing St. Paul's."
> 
> 
>

বাংলা সাহিত্যে
--------------

বাংলাভাষার প্রখ্যাত ছড়াকার শ্রীযুক্ত অন্নদাশঙ্কর রায় সর্বপ্রথম ক্লেরিহিউ রচনা করেন। তার মাত্রাবৃত্ত ছন্দে রচিত একটি চমৎকার ক্লেরিহিউ:

> ‘মিস্টার জাসটিস সেন  
> 
> রায় যত উলটিয়ে দেন  
> 
> ছোট ছোট জাজ তাই দেখে  
> 
> রায় ছেড়ে ক্লেরিহিউ লেখে।’
> 
> 
>

তথ্যসূত্র
---------

1. 1 2  Bentley, E. Clerihew (১৯০৫)। *Biography for Beginners*। আইএসবিএন 978-1-4437-5315-9।
**নাবিকদের মসজিদ** (মন্টিনিগ্রিন : Морнарска џамија বা Mornarska Džamija; আলবেনিয়ান: *Xhamia e Detarëve*) হলো উলকিঞ্জ, মন্টিনিগ্রোতে একটি গুরুত্বপূর্ণ ল্যান্ডমার্ক যা একসময় বাতিঘর হিসেবে কাজ করত।

ইতিহাস
------

মসজিদটি প্রথম ১৪ শতকে মুরদের দ্বারা নির্মিত হয়েছিল।[] ধারণা করা হয় যে তারা মসজিদটি নির্মাণ করেছিলেন যাতে তাদের ব্যবসায়ীরা ভাইয়েরা অ্যাড্রিয়াটিক উপকূলের এই অংশে ব্যবসা করার সময় নামায পড়তে পারে। উলসিঞ্জে ইসলাম প্রতিষ্ঠিত হওয়ার আগে মসজিদটি নির্মিত হয়েছিল। ১৫৭১ সালে সমুদ্রের তীরে এই পবিত্র স্থানটি খুঁজে পেয়ে অটোমানরা যথেষ্ট বিস্মিত হয়েছিল।

 মসজিদটির ছবি, ১৯০৭ সালে এডিথ ডারহাম ছবিটি তুলেছিলেন
স্কুটারির ইব্রাহিম পাশা (১৭৯৭-১৮০৯) ক্রুসির যুদ্ধে বেঁচে থাকার আল্লাহর কাছে কৃতজ্ঞতা আদায় করার জন্য মসজিদটি পুনর্নির্মাণ করেছিলেন। তিনি উলসিঞ্জ নাবিকদের মসজিদটি উৎসর্গ করেছিলেন, যারা তার পরিবারের সাফল্যে অনেক অবদান রেখেছিলেন, তাই নাম - নাবিকদের মসজিদ। ছোট সাংস্কৃতিক কেন্দ্রটি ১৭৯৮ সালে প্রতিষ্ঠিত হয়েছিল এবং এটি একটি ধর্মীয় বিদ্যালয় এবং ভ্রমণকারী ও দরিদ্রদের জন্য আশ্রয় হিসাবেও ব্যবহৃত হতো।

মসজিদটি ১৯৩১ সালে বন্ধ করা হয়।

১৮৮০ সালে, উলসিঞ্জ গ্রেট পাওয়ার বাহিনী দ্বারা দখল করা হয়েছিল এবং মন্টিনিগ্রোর প্রিন্সিপালিটিকে দেওয়া হয়েছিল। প্রথম বিশ্বযুদ্ধের পর মন্টিনিগ্রো সার্ব, ক্রোয়াট এবং স্লোভেন রাজ্যের অংশ হয়ে ওঠে। ১৯৩১ সালে সামরিক বাহিনী মসজিদটি ভেঙে দেয়। ৮১ বছর পর তুরস্কের আলানিয়ার বেসরকারি বিনিয়োগকারীরা, মন্টেনিগ্রোর ইসলামিক ইউনিয়ন এবং উলসিঞ্জের পৌরসভার সহায়তায় এটি পুনর্নির্মাণ করেন।

মন্টিনিগ্রোর একটি অংশ হিসেবে, অটোমান সাম্রাজ্যের নিয়ন্ত্রণে, উলসিঞ্জ ধর্ম ও ঐতিহ্য উভয় ক্ষেত্রেই একীভূত হয়েছিল। স্থানীয় প্রচলিত সামাজিক রীতিনীতি নির্দেশ করে যে, যেকোনো বড় ঘটনা বা যুদ্ধের পরে, শহরের বাসিন্দাদের আল্লাহর প্রতি তাদের কৃতজ্ঞতার প্রতীক হিসাবে একটি মসজিদ নির্মাণ করা হতো। উপরন্তু, মসজিদগুলি একটি শহরের প্রধানের প্রতিনিধিত্ব করে, যা এর স্থাপত্য এবং আধ্যাত্মিক জীবনকে প্রভাবিত করে।

মসজিদের আশেপাশের ব্যক্তিগত বাড়িগুলিকে ঐখানে জমায়েত লোকদের জন্য মনোনীত করা হয়েছিল। অতএব, অবসর সময় এবং পারিবারিক জীবন প্রতিদিনের নামাযের সাথে আরও সম্পূর্ণরূপে একীভূত হয়ে ওঠে।

৪ নভেম্বর ২০১৩-এ, বজ্রপাতে মিনারের শীর্ষ আংশিকভাবে ক্ষতিগ্রস্ত হয়।

আরও দেখুন
---------

* উলকিঞ্জ
* উলসিঞ্জের মসজিদের তালিকা
* প্রাচীনতম মসজিদের তালিকা

তথ্যসূত্র
---------

1. ↑  Vjerski objekti u Ulcinju, Visit Montenegro
এফ-১৫ যুদ্ধ বিমানের উল্লম্ব উড্ডয়ন।
**যুদ্ধ বিমান** শব্দটি মূলত প্রথম বিশ্বযুদ্ধের সময় থেকে প্রচলিত। ১৯০৬ সালে বিমান আবিষ্কারের পর থেকে বিমান নিয়ে ব্যাপক গবেষণা চলতে থাকে। পরবর্তীতে বিমানকে যুদ্ধক্ষেত্রে ব্যবহার করা শুরু হয়।

যুদ্ধক্ষেত্রে মূলত ভূমিতে অবস্থিত বস্তুসমূহের উপর আক্রমণ চালানোর জন্য যুদ্ধ বিমান ব্যবহার করা হয়। আমেরিকাতে পারসুইট বলা হত যুদ্ধ বিমান পরিচালনাকারী গোষ্ঠিকে। ব্রিটেনে এসব বিমান বা বিমান পরিচালনাকারী দেরকে রয়াল ফ্লাইং ক্রপস বলা হত।

উন্নয়নধারা
-----------

প্রথম বিশ্বযুদ্ধ চলাকালে মূলত কাঠের ফ্রেমে তৈরী বিমান ব্যবহার করা হত। যার সর্বোচ্চ বেগ ১০০ কিলোমিটার প্রতি ঘণ্টা। দ্বিতীয় বিশ্বযুদ্ধের সময়ে যেসব যুদ্ধবিমান ব্যবহার করা হত সেগুলো মূলত লোহার ফ্রেমে তৈরী। এদের বেগ সর্বোচ্চ ৪০০ কিলোমিটার প্রতি ঘণ্টা পর্যন্ত দেখা যায়। প্রথমে এক ইঞ্জিনের বিমান দেখা গেলেও পরবর্তীতে দুই ইঞ্জিনচালিত বিমান এর প্রচলন ঘটে। ১৯৬০ এর দশকে এয়ার টু এয়ার মিশাইল মেশিনগানের একক আধিপত্যকে থামিয়ে দেয়। টার্বোজেট এর ব্যবহার এবং পরবর্তীতে তা বন্ধ করে দেয়া,নতুন প্রযুক্তি (যেমন রাডার) এর ব্যবহার এবং এ সংক্রান্ত গবেষণা যুদ্ধবিমানকে বর্তমান পর্যায়ে নিয়ে এসেছে।
সম্রাট অষ্টাদশ লুইয়ের মৃত্যুর ( ১৮২৪ খ্রি. ) পর তার ভাই সম্রাট দশম চার্লস ( ১৮২৪-৩০ খ্রি. ) ফ্রান্সের সিংহাসনে বসেন । জুলাই বিপ্লবের কারণ / পটভূমি. তীব্র প্রতিক্রিয়াশীল দশম চার্লসের বিরুদ্ধে ১৮৩০ খ্রিস্টাব্দে জুলাই বিপ্লব ঘটে । এই বিপ্লবের বিভিন্ন কারণ ছিল— [ ১ ] মধ্যপন্থা নীতি বাতিল : পূর্ববর্তী সম্রাট অষ্টাদশ লুই - এর মধ্যপন্থা নীতি বাতিল করে দশম চার্লস ফ্রান্সে নিরঙ্কুশ স্বৈরতন্ত্র , অভিজাততন্ত্র ও ক্যাথােলিক গির্জার প্রাধান্য প্রতিষ্ঠা করেন এবং সংবাদপত্রের স্বাধীনতা খর্ব করেন । বহু সাংবাদিককে কারারুদ্ধ করা হয় । [ ২ ] ধর্মীয় উদ্যোগ : দশম চার্লস ‘ ধর্মবিরােধী আইন ’ ( ১৮২৭ খ্রি. ) পাস করে— [ i ] শিক্ষা প্রতিষ্ঠানগুলির ওপর গির্জার প্রাধান্য প্রতিষ্ঠা করেন । [ i ] গির্জার বিরুদ্ধে সমালােচনার অধিকার কেড়ে নেন । [ ii ] জেসুইট নামক নির্বাসিত ধর্মীয় সম্প্রদায়ের লােকেদের দেশে ফিরিয়ে এনে উচ্চ রাজপদে নিয়ােগ করেন । ক্ষতিপূরণ : বিপ্লবের সময় ফ্রান্সের দেশত্যাগী অভিজাতদের জমি বাজেয়াপ্ত করে তা কৃষকদের বিতরণ করা হয়েছিল । দশম চার্লস অ্যাক্ট অব জাস্টিল ’ নামে এক আইন পাশ করে সেই বাজেয়াপ্ত।

তথ্যসূত্র
---------

1. ↑   ছবিটি সম্ভবত ১৮১৮/১৯ সালে অধিবেশনের দ্বিতীয় সেটের সময় সংশোধন করা হয়। (Royal Collection 2013)
**নাবিল গরিব** একজন মার্কিন ব্যবসায়ী। তিনি রাষ্ট্রপতি এবং প্রধান নির্বাহী কর্মকর্তা এবং ৩০ ই এপ্রিল ২০০২ থেকে ১২ নভেম্বর ২০০৮ এর মধ্যে এমইএমসি- র পরিচালনা পর্ষদের সদস্য ছিলেন।

শিক্ষা
------

গরিব ২৫ বছর আগে পাকিস্তান থেকে মার্কিন যুক্তরাষ্ট্রে পাড়ি জমান। তিনি ক্লেরামন্ট গ্র্যাজুয়েট স্কুল থেকে ইঞ্জিনিয়ারিং ম্যানেজমেন্টে স্নাতকোত্তর ডিগ্রি এবং হার্ভে মুড কলেজ থেকে প্রকৌশল বিভাগে স্নাতক ডিগ্রি অর্জন করেছেন।

পেশা
----

এমইএমসি-তে যোগদানের পূর্বে তিনি দশ বছরের জন্য ইন্টারন্যাশনাল রেকটিফায়ার কর্পোরেশনে কাজ করেছিলেন, বিদ্যুৎ সেমিকন্ডাক্টর সরবরাহকারী, যেখানে তিনি চিফ অপারেটিং অফিসার হয়েছিলেন।

কৃতিত্ব
-------

২০০৭ সালে *ফোর্বসের* সংকলিত তালিকার মতে, গরিব মার্কিন যুক্তরাষ্ট্রে সর্বাধিক বেতনের সিইও ছিলেন।  তিনি শীর্ষ ২৫ সর্বোচ্চ বেতনের পুরুষদের মধ্যে নিজেকে তালিকাভুক্ত করেছেন।  ফোর্বস তাকে জানিয়েছে যে "৪৩ বছরের পুরানো নির্বাহী সেমিকন্ডাক্টরের মধ্যে ১ নম্বরে রয়েছে"।

তথ্যসূত্র
---------

1. ↑  List of Public Companies Worldwide, Letter - Businessweek - Businessweek
2. ↑  MEMC Announces Resignation of Ceo Nabeel Gareeb - BusinessWire
3. ↑  The Most Powerful Person You Know Nothing About - St. Louis Magazine - November 2008 - St. Louis, Missouri
4. ↑  "Two India-origin persons among Forbes top-paid young CEOs list - Economic Times"। ৩০ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০২০।
5. ↑  25 Highest-paid men - Nabeel Gareeb (24) - FORTUNE
6. ↑  #6 Nabeel Gareeb - Forbes.com
**ক্লিমেন্ট লেকি জনসন** (ইংরেজি: Clement Johnson; জন্ম: ৩১ মার্চ, ১৮৭১ - মৃত্যু: ৩১ মে, ১৯০৮) কাউন্টি কিলডেয়ার এলাকায় জন্মগ্রহণকারী আইরিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন ক্লিমেন্ট জনসন।

প্রথম-শ্রেণীর ক্রিকেট
---------------------

কাউন্টি কিলডেয়ারের কারবারি এলাকায় ক্লিমেন্ট জনসনের জন্ম। ডাবলিনের ট্রিনিটি কলেজে অধ্যয়ন করেছিলেন। ১৮৮৯ থেকে ১৮৯৩ সময়কালে ডাবলিন বিশ্ববিদ্যালয় ক্রিকেট ক্লাবের পক্ষে খেলেছেন। ১৮৯০ থেকে ১৮৯৩ সালের মধ্যে আয়ারল্যান্ডের পক্ষে গুরুত্বহীন খেলাগুলোয় অংশ নিয়েছিলেন তিনি।

একসময় তিনি আয়ারল্যান্ডের অন্যতম সেরা ক্রিকেটারের মর্যাদা লাভ করেছিলেন। ডানহাতি ফাস্ট বোলার ছিলেন ও চমৎকার ব্যাটিং করতেন তিনি। ১৮৯২ সালে ডাবলিনে কেমব্রিজ বিশ্ববিদ্যালয়ের বিপক্ষে ৪৯ ও ৫৬ রান তুলেছিলেন। এ পর্যায়ে এ পর্যায়ে তিনি ই. সি. স্ট্রিটফিল্ড, এফ. এস. জ্যাকসন, সি. এম. ওয়েলস ও এইচ. আর. ব্রোমলি-ডেভেনপোর্টের বোলিং আক্রমণ মোকাবেলা করেছিলেন।

১৮৯২ সালে আয়ারল্যান্ড জেন্টলম্যান দলের সদস্যরূপে উত্তর আমেরিকা গমন করেন। ১৮৯৩-৯৪ মৌসুম থেকে ১৮৯৮-৯৯ মৌসুম পর্যন্ত ক্লিমেন্ট জনসনের প্রথম-শ্রেণীর খেলোয়াড়ী জীবন চলমান ছিল। ১৮৯৩ সালে ভগ্নস্বাস্থ্যের কারণে আয়ারল্যান্ড ছেড়ে ট্রান্সভালে চলে যান। সেখানে তিনি প্রথম-শ্রেণীর ক্রিকেট খেলায় অংশ নেন। ১৮৯৩-৯৪ মৌসুমে ট্রান্সভালের পক্ষে কারি কাপের দুই খেলায় অংশ নেন।

আন্তর্জাতিক ক্রিকেট
-------------------

দক্ষিণ আফ্রিকান ঘরোয়া ক্রিকেটে অংশগ্রহণের অল্প কিছুদিন পর ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। ঐ সফরে ২৪টি খেলায় অংশ নেন। তবে, কোনটিই প্রথম-শ্রেণীর ক্রিকেট খেলা হিসেবে পরিগণিত হয়নি। ১৪.৩২ গড়ে ৫০৮ রান ও ১৭.২৭ গড়ে ৫০ উইকেট লাভ করেন তিনি। লিভারপুল ও জেলা দলের বিপক্ষে সর্বোচ্চ ১১২ রান তুলেন। আয়ারল্যান্ড জেন্টলম্যান দলের বিপক্ষে করেন ৭৯ রান।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লিমেন্ট জনসন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

মার্চ, ১৮৯৬ সালে সফরকারী লর্ড হকের নেতৃত্বাধীন ইংরেজ দলের বিপক্ষে একমাত্র টেস্টটিতে অংশ নিয়েছিলেন। জোহেন্সবার্গের ওল্ড ওয়ান্ডেরার্স মাঠে অনুষ্ঠিত টেস্টের প্রথম ইনিংসে ০/৫৭ বোলিং পরিসংখ্যান গড়েন। ব্যাট হাতে নিয়ে ৩ ও ৭ রান করলে স্বাগতিক দল ফলো-অনের কবলে পড়ে ইনিংস ব্যবধানে পরাভূত হয়েছিল।

৩১ মে, ১৯০৮ তারিখে মাত্র ৩৭ বছর বয়সে ট্রান্সভালের রুডপুর্ট এলাকায় ক্লিমেন্ট জনসনের দেহাবসান ঘটে।

তথ্যসূত্র
---------

1. ↑  "Clement Johnson"। *ESPN Cricinfo*। সংগ্রহের তারিখ ২৪ মার্চ ২০১৪।

আরও দেখুন
---------

* যোসেফ উইলোবি
* বার্নার্ড ট্যানক্রেড
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ক্লিমেন্ট জনসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্লিমেন্ট জনসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একটি ডিজেল ট্যাংক
**ডিজেল** (ইংরেজি Diesel fuel /ˈdiːzəl/) এক ধরনের তরল জীবাশ্ম জ্বালানী। এটিকে খনিজ তৈল (পেট্রোলিয়াম) আংশিক পরিশোধনের মাধ্যমে পাওয়া যায়। অপেক্ষাকৃত কম দামের বলে এটিকে ডিজেল ইঞ্জিনযুক্ত ভারি যানবাহনে ব্যবহার হয়।

ডিজেলকে পেট্রলের চেয়ে উন্নততর জ্বলনক্ষম জ্বালানি হিসেবে গণ্য করা হয়।

উৎস
---

জার্মান বিজ্ঞানী ও উদ্ভাবক রুডলফ ডিজেল তার ১৮৯২ সালে উদ্সংভাবিত কোচন-স্ফুরণ ইঞ্জিনের জন্য পরীক্ষা-নিরীক্ষা চালানোর সময় ডিজেল জ্বালানি আবিষ্কার করেন। বিজ্ঞানী ডিজেল আদিতে কয়লার ধূলিকে জ্বালানি হিসেবে ব্যবহার করে ইঞ্জিনটি চালানোর জন্য নকশা করেছিলেন। পরবর্তীতে তিনি অন্যান্য জ্বালানি যেমন উদ্ভিজ্জ তেল নিয়েও পরীক্ষা চালান। তিনি তার এই সমস্ত উদ্ভাবন ১৯০০ ও ১৯১১ সালের প্যারিস বিশ্ব মেলাতে উপস্থাপন করেন।

আরও দেখুন
---------

* বায়োডিজেল
* বাংলাদেশ-ভারত মৈত্রী পাইপলাইন

তথ্যসূত্র
---------

1. ↑  DE 67207  Rudolf Diesel: "Arbeitsverfahren und Ausführungsart für Verbrennungskraftmaschinen" pg 4.
2. ↑  Alfred Philip Chalkley; Rudolf Diesel (১৯১৩)। *Diesel Engines for Land and Marine Work*। Constable & Co. Ltd। পৃষ্ঠা 4, 5, 7।
3. ↑  Ayhan Demirbas (২০০৮)। *Biodiesel: A Realistic Fuel Alternative for Diesel Engines*। Berlin: Springer। পৃষ্ঠা 74। আইএসবিএন 1-84628-994-7।
**হামিদ আলী** বা **মুহাম্মদ হামিদ আলী** (জন্ম: ১৮৭৪ - ১৫ই ডিসেম্বর, ১৯৫৪) একজন বাঙালি কবি। তিনি রবীন্দ্রনাথের সমসাময়িক কবিদের মধ্যে একজন।

জীবনী
-----

হামিদ আলী ১৮৭৪ সালে ব্রিটিশ ভারতের চট্টগ্রাম জেলার সুলতানপুরের কাজী পাড়ায় জন্মগ্রহণ করেন। তার পুরো নাম ছিল মুহাম্মদ হামিদ আলী। তার পিতার নাম উজির আলী। তারা ছিলেন চার ভাই ও এক বোন যার মধ্যে তিনি ছিলেন তৃতীয়। তার বড় ভাই "আমীর আলী" একজন বিশিষ্ট আলেম ছিলেন। মেজু ভাই "মকবুল আলী" এন্ট্রাস পাস করে, জজকোর্টে চাকরি করতেন। কবি হামিদ আলী পাঠশালায় প্রাথমিক শিক্ষা লাভ করেন এবং কলকাতা আলীয়া মাদ্রাসা থেকে কৃতিত্বের সহিত এফএম পাস করেন। তিনি চট্টগ্রামের বিশিষ্ট ইসলামী চিন্তাবিদ ও আলেম "মাওলানা আব্দুল আলীর" কন্যা "আমেনা খাতুনকে" বিবাহ করেন।

কর্ম জীবন
---------

কবির কর্ম জীবন সম্পর্কে জানা যায় তিনি রাজনীতি সচেতন ছিলেন। মুসলিম লীগ সৃষ্টির গোড়া থেকেই তিনি জড়িত ছিলেন। পেশাগত দিক থেকে তিনি জীবনে শিক্ষকতাকেই বেছে এবং সারাজীবন তিনি শিক্ষক হিসাবে নিয়োজিত ছিলেন। তিনি নোয়াখালী জিলা স্কুল, কুমিল্লা জিলা স্কুল এবং ঢাকা কলেজিয়েট স্কুলে সহকারী শিক্ষক ছিলেন। তিনি ইংরেজি, আরবি, ফরাসি ভাষায় সুপন্ডিত ছিলেন।

কাব্যগ্রন্থ
-----------

তার প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তার কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তার দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তার তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তার চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।

মৃত্যু
------

কবি অবসর জীবন গ্রামের বাড়িতেই কাটিয়েছিলেন এবং নিজ গ্রাম সুলতানপুরে ১৯৫৪ সালের, ১৫ই ডিসেম্বর মৃত্যুবরণ করেন। পূর্বপুরুষদের কবরস্থান বুড়াপুকুর পাড়ে তাকে সমাধিস্থ করা হয়।

তথ্যসূত্র
---------

1. ↑  কবি লিখিত বংশ তালিকায় ঊর্ধ্বতন পুরুষ শেখ কুতুবউদ্দিন গৌরী এবং দশম বংশধর কবির পুত্রদের নাম উল্লেখ করা হয়েছে। এতে কোন সন তারিখ লেখা নাই। আর বংশ তালিকার নিচে লেখা আছে "দিজ দৌর ইজ নট দি গৌড় নিয়ার পান্ডুয়া বাট ইজ দি গৌড় নিয়ার গজনী। "সম্ভবতঃ তাঁদের ঊর্ধ্বতন পুরুষ গজনীর নিকট গৌড় থেকে কোনো এক সময় চট্টগ্রামে আসেন।তাঁদের বংশের খেতাব গৌড়ী বা শেখ।
2. ↑  "মহাকবি হামিদ আলী"-আবু মোহাম্মদ কায়েস চৌধুরী। প্রকাশিত হয়েছে ২০০৬।
**মুর্তজা কবির মুরাদ** বাংলাদেশী বাঁশিওয়ালা।

শৈশব ও কর্মজীবন
---------------

মুরাদ এর পিতা আলি আহমেদ মাতা লতিফা আহমেদ । ১৯৮৫ সালে তিনি খন্দকার খায়রুল আনামের তবলার পাঠ নিয়ে তার সংগীত জীবন শুরু করেছিলেন। পরে তিনি আলাউদ্দিনের কাছ থেকে কীভাবে বাঁশি বাজানে শিখেছিলেন। ১৯৯২-১৯৯৯-এর সময় তিনি ঢাকায় ওস্তাদ শামসুর রহমানের কাছ থেকে বাঁশির পাঠ নিয়েছিলেন। তিনি বাংলাদেশ টেলিভিশন এবং বাংলাদেশ বেতার এ-গ্রেড বাঁশি প্লেয়ার তালিকাভুক্ত ছিলেন।

তিনি বাংলাদেশের প্রথম বাঁশি শেখার বই "সহজে বাশি শেখা" বইটি রচনা করেছিলেন  । ২০১৭ সাল হতে মুরাদ ছায়ানট এ বাঁশি শিক্ষানোর শিক্ষকের দায়িত্ব পালন করছেন।

আরো দেখুন
---------

জালাল আহমেদ

তথ্যসূত্র
---------

1. ↑  "Bengal Foundation"। Bengalfoundation.org। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৪।
2. ↑  "Ten things you didn't know about MURTUZA KABIR MURAD"। *The Daily Star*। এপ্রিল ৫, ২০১৪। সংগ্রহের তারিখ জুলাই ১৭, ২০১৭।
3. ↑  "শিক্ষক - ছায়ানট, বাংলাদেশ" [Teachers of Chhayanat, Bangladesh]। chhayanaut.org। জুলাই ৩, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৭।
4. ↑  Nadia Sarwat (ফেব্রুয়ারি ১১, ২০০৮)। "Flute performance at Chhayanat"। *The Daily Star*। সংগ্রহের তারিখ জুলাই ১৭, ২০১৭।
**হামিদাবাদ মহাবিদ্যালয়, জমাদারহাট** (ইংরাজীঃ Hamidabad College, Jamadarhat) বিদ্যালয়টি ১৯৭৯ সালের ১৬ নভেম্বর তারিখে প্রতিষ্ঠিত হয়েছিল। আসামের ধুবুরী জেলার ব্রহ্মপুত্র নদ-এর দক্ষিণ পারের জমাদারহাট নামের স্থানটিতে এই মহাবিদ্যালয়টি অবস্থিত। মহাবিদ্যালয়টি পোরাভিটা বাজার থেকে আধ কিলোমিটার দূরে সাতসিয়া গাঁওতে অবস্থিত। ফকিরগঞ্জ থানা থেকে প্রায় ১০ কিলোমিটা দূরে (উত্তর-পশ্চিম মেরুত) অবস্থিত, টিক্রিকিল্লা বাজার (মেঘালয়) থেকে প্রায় ১২ কিলোমিটার দূরে, লক্ষিপুর নগর থেকে পশ্চিম-উত্তর মেরুতে প্রায় ২৫ কিলোমিটার দূরে। হামিদাবাদ মহাবিদ্যালয়ের মোট আসনের সংখ্যা ৯০০টি। মহাবিদ্যালয়টিতে আর্টস ষ্ট্রিম (কলা শাখা) কোর্সগুলি পড়ানো হয়। সাথে একটি মেজর বিষয়ও বেছে নিতে হয়। আর্টসের বাইরে এই মহাবিদ্যালয়টিতে বিজ্ঞান তথা অর্থনীতির বিষয়সমূহ নেওয়ার সুবিধা নেই। এই মহাবিদ্যালয়টি গুয়াহাটি বিশ্ববিদ্যালয়ের অধীন।

ইতিহাস
------

এই মহাবিদ্যালয়টি ১৯৭৯ সালের ১৬ নভেম্বর তারিখে মৌলানা পীর আব্দুল হামিদ খান ভাসানী সাহেব এই অঞ্চলের শিক্ষার উন্নতির জন্য স্থাপন করেছিলেন। কলেজটি স্থাপন হওয়ার পরপরই দীর্ঘদিন ধরে সরকারীকরণ হওয়া ছিল না। অবশেষে দীর্ঘদিন পরে মহাবিদ্যালয়টি ০১/০১/২০১৩ সাল থেকে আসাম সরকার কর্তৃক প্রবর্তিত হয়েছে, এটি মহাবিদ্যালয়ের শুভাকাংক্ষীদের জন্য অপরিসীম আনন্দ এবং গৌরবের কথা।

তথ্যসূত্র
---------

1. ↑  LIST OF COLLEGES AFFILIATED TO THE GAUHATI UNIVERSITY  ওয়েব্যাক মেশিনে আর্কাইভকৃত ২০ সেপ্টেম্বর ২০১৮ তারিখে (AS ON to 31.10. 2016) Page No: 5
**ডাব্লিউএসজি সোয়ারভস্কি টিরোল** (ইংরেজি: WSG Swarovski Tirol; এছাড়াও **ডাব্লিউএসজি টিরোল** অথবা শুধুমাত্র **সোয়ারভস্কি টিরোল** নামে পরিচিত) হচ্ছে টিরোল ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার দ্বিতীয় স্তরের ফুটবল লীগ অস্ট্রীয় দ্বিতীয় লীগে খেলে। এই ক্লাবটি ১৯৩০ সালে প্রতিষ্ঠিত হয়েছে। সোয়ারভস্কি টিরোল তাদের সকল হোম ম্যাচ টিরোলের টিভোলি-নয়ে খেলে থাকে; যার ধারণক্ষমতা হচ্ছে ১৬,০০৮। বর্তমানে এই ক্লাবের ম্যানেজারের দায়িত্ব পালন করছেন টমাস সিলবারবার্গার এবং সভাপতির দায়িত্ব পালন করছেন ডিয়ানা লাঙ্গেস-সোয়ারভস্কি। জার্মান গোলরক্ষক ফের্ডিনান্ড অসওয়াল্ড এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সোয়ারভস্কি টিরোল এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।

অর্জন
-----

* **অস্ট্রীয় দ্বিতীয় লীগ:**
	+ **বিজয়ী (১):** ২০১৮–১৯

তথ্যসূত্র
---------

1. ↑  "Club website official data (German)"। Regionalliga.at। ১১ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ জুন ২০১১।
2. ↑  "ডাব্লিউএসজি সোয়ারভস্কি টিরোল: বর্তমান দল"। *ট্রান্সফারমার্কেট*। সংগ্রহের তারিখ ৮ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (জার্মান)

টেমপ্লেট:ডাব্লিউএসজি সোয়ারভস্কি টিরোল
টেমপ্লেট:অস্ট্রীয় ফুটবল বুন্দেসলিগা

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
**ডান্ডি কেন্দ্রীয় মসজিদ** (**জামিয়া মসজিদ** নামেও পরিচিত) শহরের কেন্দ্রের উত্তর-পূর্বে ব্রাউন এবং মিলন রাস্তার সংযোগস্থলে অবস্থিত। মসজিদটি ১৯৭৯ সালে দক্ষিণ এরস্কিন স্ট্রিটে অবস্থিত ছিলো এবং পরের বছর ১১২-১১৪ হিলটাউনে স্থানান্তরিত হয়। ১৯৯৫ সালে শহরে ইসলামি সম্প্রদায়ের বৃদ্ধির ফলে বৃহত্তর প্রাঙ্গণের প্রয়োজন হয়, যার ফলে এই মসজিদটি নির্মাণ করা হয়। 

ব্রিটেনে মুসলিম' সংগঠন  জামিয়া মসজিদকে দেওবন্দী হিসেবে শ্রেণীবদ্ধ করেন।

এটি ছিল উত্তর-পূর্ব স্কটল্যান্ডে নামাজের উদ্দেশ্য নিয়ে প্রথম নির্মিত মসজিদ। দক্ষিণ-পূর্বে মক্কা বরাবর মুখ করে মসজিদটি নির্মাণ করা হয়। নির্মানে দায়িত্বপ্রাপ্ত স্থপতিরা ছিলেন লুকাস ডাউ ডিজাইন স্টুডিও। এটি ট্রাপিজিয়াম আকৃতির এবং একটি বৃত্তাকার তামার ছাদ রয়েহে যা মসৃণ ক্রিম পাথর দিয়ে নির্মিত। প্রতিটি কোণে একটি গোলাকার টাওয়ার রয়েছে, যার শীর্ষে একটি মিনার এবং কাঁচ রয়েছে। দক্ষিণে মিহরাব রয়েছে ও এর উপরে একটি গম্বুজ রয়েছে। প্রতিটি উচ্চতায় ২ থেকে ৪ টি পূর্ণ-দৈর্ঘ্যের জানালা রয়েছে, যা খিলানযুক্ত আয়তক্ষেত্রাকার ফ্রেমে লাগানো। মসজিদের দক্ষিণ-পূর্ব দিকে, গাড়ি পার্কের অপর প্রান্তে, কমিউনিটি সেন্টার রয়েছে। 

মসজিদে প্রবেশের পথ উত্তর দিকে দেয়ালে সারিবদ্ধভাবে জুতার তাক রয়েছে। পুরুষ নামাজ কক্ষ নিচতলায় অবস্থিত। এটি আকারে বড়, ও নামাজে সারিবদ্ধ হয়ে দাঁড়ানোর জন্য লাল গালিচায় সোনালী রেখা দেওয়া রয়েছে। সিলিংগুলি কাঠ দিয়ে প্যানেল করা হয়। দক্ষিণ দেয়ালে ইমামের জন্য অর্ধবৃত্তাকার মিহরাব রয়েছে। মসজিদের দেয়ালগুলি সাদা রঙের। মসজিদের দক্ষিণ ও পূর্ব কোণে বইয়ের কেস রয়েছে, যেখানে তসবি, কাঠের স্ট্যান্ড এবং দক্ষিণ দেওয়ালে নামাজে সময়ের জন্য একটি ঘড়ি রয়েছে। মসজিদের পশ্চিম কোণে বাইরের দিকে পুরুষদের শৌচাগার রয়েছে।

পুরুষের নামাজ কক্ষের উপরে সরাসরি মহিলাদের নামাজ কক্ষ। এটি ছোট, তবে মহিলাদের নামাজে সারিবদ্ধ হয়ে দাঁড়ানোর জন্য লাল গালিচায় সোনালী রেখা দেওয়া রয়েছে। দক্ষিণ দেওয়ালে ধর্মীয় গ্রন্থের জন্য একটি তাক রয়েছে এবং মেঝেতে ছোট শিশুদের জন্য খেলনা রয়েছে। নামাজ স্থানের উত্তর/উত্তর-পশ্চিমে একটি শৌচাগার রয়েছে।

ইমামগণ
------

* শায়খ আব্দুল রউফ
* হামজা ইবনে আবদুর রহমান রাঃ

আরও দেখুন
---------

* যুক্তরাজ্যে ইসলাম
* ইসলামি সম্প্রদায় ও শাখা
* মসজিদের তালিকা

বহিঃসংযোগ
---------


উইকিমিডিয়া কমন্সে **ডান্ডি কেন্দ্রীয় মসজিদ** সংক্রান্ত মিডিয়া রয়েছে।

তথ্যসূত্র
---------

1. 1 2  "Jamaa Masjid"। *Muslims in Britain*। ২৫ এপ্রিল ২০১৫। সংগ্রহের তারিখ ৪ জুন ২০১৭।
2. ↑  "Muslims In Britain"।
**মুরারি গুপ্ত** (১৬শ শতক) একজন বৈষ্ণব পণ্ডিত এবং লেখক। তিনি বাংলাদেশের সিলেটে জন্মগ্রহণ করেন এবং বড় হন; পরবর্তীতে তিনি নবদ্বীপে গমন করেন এবং সেখানেই অবশিষ্ট জীবনকাল অতিবাহিত করেন। পেশায় তিনি ছিলেন আয়ুর্বেদিক চিকিৎসক। ধারণা করা হয় যে, নবদ্বীপে থাকাকালে তিনি শ্রীচৈতন্য দেবের সহপাঠী ছিলেন এবং পরবর্তী জীবনে তাঁর পার্শ্বচর হন।

মুরারি গুপ্ত ১৫১৩ সালে *শ্রীকৃষ্ণচৈতন্যচরিতামৃত* রচনা করেন। কয়েক খণ্ডে বিভক্ত শ্রীচৈতন্যের এই জীবনীটি সংস্কৃত ভাষায় লিখিত এবং এতে তাঁর সমগ্র জীবনের কর্মকাণ্ড বর্নিত হয়েছে, যা সর্ব সাধারণ্যে 'মুরারি গুপ্তের কড়চা' নামে পরিচিত। এই পুস্তকটি শ্রচৈতন্যের জীবনী সংক্রান্ত পুস্তকগুলোর মধ্যে সর্বপ্রথম গ্রহণযোগ্য তথ্য উপস্থাপনে সক্ষম হয়, কারণ এর লেখক ব্যক্তিগতভাবে শ্রীচৈতন্যের সাথে সংশ্লিষ্ট ছিলেন। কৃষ্ণদাস কবিরাজ, বৃন্দাবন দাস, লোচন দাস প্রমুখ পরবর্তীকালে শ্রীচৈতন্যের জীবনী রচনার সময় এই পুস্তকটি থেকে সহায়তা নিয়েছিলেন।

বহিঃসংযোগ
---------

* বাংলাপিডিয়ায় *মুরারি গুপ্ত* উইকিউপাত্তে এটি সম্পাদনা করুন

তথ্যসূত্র
---------

1. ↑  "BANGLAPEDIA: Gupta, Murari"। ১৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।
***ডান্স বাংলা ডান্স*** একটি বাংলা রিয়েলিটি শো প্রোগ্রাম, যা জি বাংলায় প্রচারিত। এটি পরে হিন্দিতে *ডান্স ইন্ডিয়া ডান্স* হিসাবে পুনর্নির্মিত হয়। এটি প্রথম শুরু হয়েছিল ২০০৭ সালের ৬ এপ্রিল।তখন মিঠুন চক্রবর্তী এর সঞ্চালক ছিলেন।পরে তিনি *ডান্স ইন্ডিয়া ডান্সের* ও সঞ্চালনা করেন। এই অনুষ্ঠানের অন্য কয়েকজন সেলিব্রিটি বিচারক ছিলেন স্বস্তিকা মুখোপাধ্যায়, অনন্যা চ্যাটার্জী। *আনন্দবাজার পত্রিকার* *আনন্দ প্লাসে* ২০১৩ সালের ৬ ডিসেম্বর প্রকাশিত খবর থেকে জানা যায় ২০১৪ সালের মরসুমটিতে তিনি বিচারক থাকবেন না।  ২০১৩ সালের ডিসেম্বরে জি বাংলার শো *দাদাগিরিতে* ঘোষণা করা হয় ৮ ম মরসুমে দেব মিঠুন চক্রবর্তীর পরিবর্তে থাকবেন।  ডিবিডির ১১ তম চলমান মরশুমে নতুন সঞ্চালক হল অঙ্কুশ হাজরা, এবং বিক্রম চ্যাটার্জী। বিচারক গোবিন্দ, জিত, এবং শুভশ্রী গাঙ্গুলী।ডান্স বাংলা ডান্সের নতুন পরিচালক অভিজিৎ সেন এবং সম্পাদক নীলা পাল ।এতে গুরু হিসেবে র‍য়েছেন ওম প্রকাশ সাহানি, দেবলীনা কুমার, রিমঝিম মিত্র এবং সৌমিলী বিশ্বাস।

তথ্যসূত্র
---------

1. ↑  "SONG AND DANCE"। *The Telegraph (Kolkata)*। ১ ফেব্রুয়ারি ২০০৯। সংগ্রহের তারিখ ৭ জুন ২০১১।
2. ↑  "এমজি ঢিসুম"। *'Anandabazar Patrika*। ৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৩।
3. ↑  "Dev to debut on small screen as Dance Bangla Dance judge?"। *The Times of India*। ২০১৩-১২-০৭। ২০১৩-১২-১০ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৪।
4. ↑  "এন্টারটেনমেন্ট আনলিমিটেড! আজই পর্দায় ফিরছে Dance Bangla Dance Season 11- উন্মাদনা..."। *EI Samay*। সংগ্রহের তারিখ ২০২১-০৬-১৬।
**ক্লেয়ার অ্যান্টোনিয়া পোলোসাক** (ইংরেজি: Claire Polosak; জন্ম: ৭ এপ্রিল, ১৯৮৮) অস্ট্রেলিয়ার বিশিষ্ট প্রমিলা ক্রিকেট আম্পায়ার। মহিলাদের টুয়েন্টি২০ আন্তর্জাতিকের একটি খেলা আম্পায়ার হিসেবে পরিচালনা করেছেন তিনি। ম্যাটাডোর কাপে অংশগ্রহণের মাধ্যমে প্রথম মহিলা হিসেবে অস্ট্রেলীয় লিস্ট এ ক্রিকেটে খেলা পরিচালনা করেছেন। পেশায় **ক্লেয়ার পোলোসাক** বিদ্যালয়ের শিক্ষিকা।

আম্পায়ার
---------

পোলোস্যাক প্রথমবারের মতো বৈশ্বিক প্রতিযোগিতা হিসেবে ২০১৬ সালের আইসিসি বিশ্ব টুয়েন্টি২০-তে মাঠে নামবেন। তিনি থাইল্যান্ডে মহিলাদের বিশ্বকাপ বাছাইপর্বে খেলা পরিচালনা করেছেন। সিডনিভিত্তিক বিদ্যালয় শিক্ষিকা পোলোস্যাক গতবছর প্রথম মহিলারূপে অস্ট্রেলিয়ার ম্যাটাডোর কাপে কর্মকর্তারূপে অংশ নেন। তিনি অক্টোবর, ২০১৫ সালে কুইন্সল্যান্ড বনাম ক্রিকেট অস্ট্রেলিয়া একাদশের মধ্যকার খেলায় তৃতীয় আম্পায়ারের দায়িত্ব পালন করেন। ১৫ বছর বয়সে তিনি আম্পায়ারিংয়ে যোগ দেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে নিউজিল্যান্ডের ক্যাথি ক্রস, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।

২০১৬ সালের আইসিসি বিশ্ব টুয়েন্টি২০ প্রতিযোগিতায় ৩১-সদস্যবিশিষ্ট খেলা পরিচালনাকারী কর্মকর্তাদের তালিকায় দুইজন মহিলা আম্পায়ারকে মনোনীত করা হয়। এরফলে প্রতিযোগিতার ইতিহাসে প্রথমবারের মতো নিউজিল্যান্ডীয় ক্যাথি ক্রসের সাথে তিনিও খেলা পরিচালনার জন্য মাঠে অবস্থান গ্রহণ করবেন। ১৮ মার্চ মোহালিতে অনুষ্ঠিত নিউজিল্যান্ড-আয়ারল্যান্ডের মধ্যকার খেলায় আম্পায়াররূপে তিনি অংশ নিচ্ছেন।

তথ্যসূত্র
---------

1. ↑
2. ↑
3. ↑
4. ↑  "Female umpires to stand in Women's World T20"। ESPN Cricinfo। সংগ্রহের তারিখ ২৭ ফেব্রুয়ারি ২০১৬।
5. ↑  "Four women umpires to stand in Women's WT20 qualifier"। Cricinfo। 2015-11-25। সংগ্রহের তারিখ 2016-3-18।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
6. ↑  "Female umpires to stand in Women's World T20"। Cricinfo। 2016-2-26। সংগ্রহের তারিখ 2016-3-18।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)

আরও দেখুন
---------

* ক্যাথি ক্রস
* ২০১৬ আইসিসি বিশ্ব টুয়েন্টি২০
* ২০১৬ আইসিসি মহিলা বিশ্ব টুয়েন্টি২০
স্টেইনলেস স্টিলের পায়ূ হুক
**পায়ু হুক** বা **অ্যানাল হুক** বা **অ্যাস হুক** হল একটি যৌন খেলনা, প্রায়শই দেখতে মাছের বড়শির মতো, যা পায়ুপথে যৌন অনুপ্রবেশ বা অন্যান্য যৌন কার্যকলাপের উদ্দেশ্যে নকশা করা। পায়ু হুক অনেকগুলি উপকরণ থেকে তৈরি করা যেতে পারে, যদিও স্টেইনলেস স্টীল সবচেয়ে সাধারণ। তাদের নকশা সাধারণত একটি বাঁকা ধাতব বার, যার এক প্রান্তে একটি ধাতব বল এবং অন্য দিকে একটি রিং থাকে।   মলদ্বারে অনুপ্রবেশের উদ্দেশ্যে তৈরি অন্যান্য খেলনাগুলির বিপরীতে, যেমন ডিলডো এবং অ্যানাল বিডস, অ্যানাল হুকগুলি সর্বজনীনভাবে স্টেইনলেস স্টিলের মতো অনমনীয় উপাদান দিয়ে তৈরি করা হয় এবং ভুলভাবে ব্যবহার করা হলে এটি সহজেই আঘাতের কারণ হতে পারে।

তথ্যসূত্র
---------

1. ↑  "The Ten Most Beautiful Sex Toys - For Men And Women"। *Lifehacker Australia* (ইংরেজি ভাষায়)। ২০১৮-০৮-১০। সংগ্রহের তারিখ ২০১৯-০৯-১১।
2. ↑  "39 Sex Toys Every Gay Man Should Try"। *www.advocate.com* (ইংরেজি ভাষায়)। ২০১৬-০৩-২২। সংগ্রহের তারিখ ২০২০-০৪-০৩।
3. ↑  "How to Use an Anal Hook | Uberkinky"। *www.uberkinky.com*। সংগ্রহের তারিখ ২০২১-০৭-১৪।